วันนี้( 18  กรกฎาคม  2559 ) ศ.คลินิก เกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข กล่าวว่า รายงานจากองค์การอนามัยโลกพบว่า อุบัติเหตุของเด็กที่เสียชีวิตจากการจมน้ำในแต่ละปีประมาณ  372,000  คน มากกว่าร้อยละ  50  อยู่ในกลุ่มอายุต่ำกว่า  25  ปี ในกลุ่มเด็กอายุต่ำกว่า  15  ปี เป็นสาเหตุอันดับที่  3  รองจากโรคเยื่อหุ้มสมองอักเสบ และเอดส์ สำหรับในประเทศไทย พบเด็กที่อายุต่ำกว่า  15  ปี เสียชีวิตเป็นอันดับ  1  มากกว่าเด็กที่เป็นไข้เลือดออก และจากการจราจร ซึ่งในรอบ  10  ปี ที่ผ่านมาระหว่าง พ.ศ. 2549 - 2558  มีเด็กที่อายุต่ำกว่า  15  ปี เสียชีวิตจำนวน  10,923  คน เฉลี่ยเดือนละ  91  คน ส่วนมากเกิดจากการลงไปเล่นน้ำหรือพลัดตกลงไปในแหล่งน้ำธรรมชาติ เช่น บ่อขุด อ่างน้ำ เพราะบ่อน้ำมักจะมีลักษณะที่ลาดชันและลึก ซึ่งบางแห่งไม่มีการสร้างรั้วหรือติดป้ายหรือมีอุปกรณ์ในการช่วยเหลือ